Georges Charpak

Georges Charpak (født 1. august 1924 i Davrovica i nåværende Ukraina, daværende Polen, død 29. september 2010 i Paris, Frankrike) var en polsk-fransk fysiker.

Charpak ble tildelt Nobelprisen i fysikk i 1992 for hans oppfinnelse og utvikling av partikkeldetektorer, spesielt trådkammeret.

Charpaks oppfinnelse muliggjør oppdagelsen av svært kortlevde og sjeldne partikler. Detektoren leverer data direkte til tilkoblede dataer som kan analysere store mengder data. Dette gjør det mulig å studere forløp med både større oppløsning og tettere tidsintervall enn det som tidligere var mulig med for eksempel boblekammer.

Charpak tok doktorgrad i kjernefysikk ved Collège de France i Paris i 1954, og begynte å jobbe ved CERN i Genève i 1959. I 1984 ble han Joliot-Curie professor ved École Supérieure de Physique et Chimie i Paris, og i 1985 ble han medlem av det franske vitenskapsakademiet.

 Bøker 
 La vie à fil tendu,sammen med  Dominique Saudinos (1993 Odile Jacob, ISBN 2-7381-0214-X)
 Devenez sorciers,  devenez savants, sammen med   Henri Broch (Odile Jacob,  ISBN 90-581-4005-9)

 Referanser 

 Eksterne lenker 

 Nobelprize.org, Georges Charpak – Curriculum Vitae

Kategori:Franske fysikere
Kategori:Polske fysikere
Kategori:Kjernefysikere
Kategori:Franske professorer
Kategori:Franske nobelprisvinnere
Kategori:Polske nobelprisvinnere
Kategori:Nobelprisvinnere (fysikk)
Kategori:Medlemmer av Det franske vitenskapsakademiet
Kategori:Personer tilknyttet CERN
Kategori:Personer fra Sarny rajon i Rivne oblast